केयू प्राध्यापक संघमा अधिकारी
काठमाडौं विश्वविद्यालय (केयू) प्राध्यापक संघको सभापतिमा सहप्राध्यापक विकास अधिकारी निर्वाचित भएका छन् । संघको पाँचौं अधिवेशनले १५ सदस्यीय कार्यसमिति चयन गरेको पूर्वसभापति विवेक बरालले जानकारी दिए । उपसभापति प्रा.डा. अजय रिसाल, महासचिव तेजेशमान शाक्य, सचिव कान्छाभाइ मानन्धर र कोषाध्यक्षमा स्वेता श्रेष्ठ चयन भएका छन् । 
काठमाडौँ — काठमाडौं विश्वविद्यालय (केयू) प्राध्यापक संघको सभापतिमा सहप्राध्यापक विकास अधिकारी निर्वाचित भएका छन् । संघको पाँचौं अधिवेशनले १५ सदस्यीय कार्यसमिति चयन गरेको पूर्वसभापति विवेक बरालले जानकारी दिए । उपसभापति प्रा.डा. अजय रिसाल, महासचिव तेजेशमान शाक्य, सचिव कान्छाभाइ मानन्धर र कोषाध्यक्षमा स्वेता श्रेष्ठ चयन भएका छन् । सभापतिमा ३ जना उम्मेदवारबीच चुनावी प्रतिस्पर्धा भएको थियो । जसमा अधिकारीले १५२ मत प्राप्त गर्दा खगेन्द्र आचार्यले ९४ र वबि काफ्लेले ६२ मत प्राप्त गरे । ३५९ मतदाता थिए ।विधान अधिवेशन पहिले नै सम्पन्न गरेकाले निर्वाचनबाट नयाँ नेतृत्व चयन गरिएको हो ।कार्यसमितिमा केयुका ७ वटै स्कुलबाट प्रतिनिधि रहने व्यवस्था छ । केयूमा राजनीतिक दल निकट प्राध्यापक संगठन छैनन् । सबै अध्यापकहरुको साझा संस्थाको रुपमा प्राध्यापक संघ क्रियाशील छ । 